**ELŐTERJESZTÉS**

Bonyhád Város Önkormányzati Képviselő- testületének 2022. január 11-i

rendes/rendkívüli testületi ülésére

|  |  |
| --- | --- |
| Tárgy: | Alpolgármesterek tiszteletdíjának, költségtérítésének megállapítása |
| Előterjesztő: | Filóné Ferencz Ibolya polgármester |
| Előterjesztést készítette: | Dr. Márton Antal aljegyző |
| Előterjesztés száma: | 5. sz. |
| Az előterjesztés a jogszabályi feltételeknek megfelel: | Filczinger Ágnes jegyző |
| A döntéshez szükséges többség: | egyszerű/minősített |
| Döntési forma: | rendelet/határozat (normatív, hatósági, egyéb) |
| Az előterjesztést  | nyílt ülésen kell/zárt ülésen kell/zárt ülésen lehet tárgyalni |
| Véleményezésre megkapta: | Filóné Ferencz Ibolya polgármester |

**Tisztelt Képviselő-testület!**

Az alpolgármesterek tiszteletdíját és költségtérítését Bonyhád Város Önkormányzatának képviselő-testülete 173/2019. (X. 20.) és 175/2019. (X. 20.), illetve 174/2019. (X. 20.) és 176/2019. (X. 20.) számú határozataival állapította meg 2019. október 20-i alakuló ülésén.

Az egyes kulturális tárgyú és egyéb törvények módosításról szóló 2021. évi CXLVIII. törvény 26. §-a módosította a Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 71. § (1),(2) és (4) bekezdését. Ezek alapján változott a polgármester illetménye. A társadalmi megbízatású alpolgármesterek tiszteletdíját az Mötv.80. **§** (2) bekezdése szerint a képviselő-testület állapítja meg úgy, hogy az nem haladhatja meg a társadalmi megbízatású polgármester tiszteletdíja 90%-át. A társadalmi megbízatású polgármester havonta a polgármester illetménye 50%-ával megegyező mértékű tiszteletdíjra jogosult.

A fentiek alapján a társadalmi megbízatású polgármester tiszteletdíja 487.500,- Ft lenne, ennek 90%-a lehet a maximális tiszteletdíj, amely 438.750,- Ft.

Az Mötv. 80. **§** (3) bekezdése szerint a főpolgármester-helyettes, a főállású alpolgármester, a társadalmi megbízatású alpolgármester, a megyei közgyűlés alelnöke havonta az illetményének, tiszteletdíjának 15%-ában meghatározott összegű költségtérítésre jogosult.

Javaslom, hogy Dr. Égi Csaba társadalmi megbízatású alpolgármester tiszteletdíja 390 000,- Ft és Szabó Tibor társadalmi megbízatású alpolgármester tiszteletdíja 330 000,- Ft legyen.

**Határozati javaslat I.**

Bonyhád Város Önkormányzat Képviselő-testülete Magyarország helyi önkormányzatairól szóló 2011. évi CLXXXIX. törvény 80. § (2) bekezdésében kapott hatáskörében eljárva, figyelemmel a törvény 71. § (2) - (5) bekezdésében foglaltakra Dr. Égi Csaba társadalmi megbízatású alpolgármester tiszteletdíját 2022. január 1. napjától havi 390 000 forint összegben állapítja meg.

A képviselő-testület a 173/2019. (X. 20.) számú önkormányzati határozatot egyúttal hatályon kívül helyezi.

A képviselő-testület felkéri a jegyzőt a szükséges intézkedések megtételére.

Határidő: azonnal

Felelős: Filczinger Ágnes jegyző

**Határozati javaslat II.**

Bonyhád Város Önkormányzat Képviselő-testülete Magyarország helyi önkormányzatairól szóló 2011. évi CLXXXIX. törvény 80. § (3) bekezdésében kapott hatáskörében eljárva Dr. Égi Csaba társadalmi megbízatású alpolgármester költségtérítését 2022. január 1. napjától havi 58 500 forint összegben állapítja meg.

A képviselő-testület a 174/2019. (X. 20.) számú önkormányzati határozatot egyúttal hatályon kívül helyezi.

A képviselő-testület felkéri a jegyzőt a szükséges intézkedések megtételére.

Határidő: azonnal

Felelős: Filczinger Ágnes jegyző

**Határozati javaslat III.**

Bonyhád Város Önkormányzat Képviselő-testülete Magyarország helyi önkormányzatairól szóló 2011. évi CLXXXIX. törvény 80. § (2) bekezdésében kapott hatáskörében eljárva, figyelemmel a törvény 71. § (2) - (5) bekezdésében foglaltakra Szabó Tibor társadalmi megbízatású alpolgármester tiszteletdíját 2022. január 1. napjától havi 390 000 forint összegben állapítja meg.

A képviselő-testület a 175/2019. (X. 20.) számú önkormányzati határozatot egyúttal hatályon kívül helyezi.

A képviselő-testület felkéri a jegyzőt a szükséges intézkedések megtételére.

Határidő: azonnal

Felelős: Filczinger Ágnes jegyző

**Határozati javaslat IV.**

Bonyhád Város Önkormányzat Képviselő-testülete Magyarország helyi önkormányzatairól szóló 2011. évi CLXXXIX. törvény 80. § (3) bekezdésében kapott hatáskörében eljárva Szabó Tibor társadalmi megbízatású alpolgármester költségtérítését 2022. január 1. napjától havi 58 500 forint összegben állapítja meg.

A képviselő-testület a 176/2019. (X. 20.) számú önkormányzati határozatot egyúttal hatályon kívül helyezi.

A képviselő-testület felkéri a jegyzőt a szükséges intézkedések megtételére.

Határidő: azonnal

Felelős: Filczinger Ágnes jegyző

Bonyhád, 2022. január 10.

 Filóné Ferencz Ibolya

 polgármester